proxectonos/corpus_dominio_legal_administrativo_tmp huggingface dataset:
ORDE do 13 de novembro de 2008 pola que se modifica a Orde do 21 de decembro de 2007 pola que se convocan as subvencións que se poderán outorgar no exercicio 2008 ao abeiro do Decreto 48/2006, do 23 de febreiro, que regula o programa de vivenda en aluguer.
CONSELLERÍA DE VIVENDA E SOLO — III. OUTRAS DISPOSICIÓNS — 26/11/2008

O Decreto 48/2006, do 23 de febreiro, que regula o programa de vivenda en aluguer, constitúe o marco normativo polo que se regulan as subvencións para o arrendamento e rehabilitación de vivendas desocupadas na nosa comunidade autónoma.
O seu artigo 3.2º dispón que estas subvencións se atenderán a través de convocatorias anuais polas que se cuantificarán as dispoñibilidades orzamentarias que se poidan consignar para cada exercicio.
En cumprimento disto, no DOG nº 1, do 2 de xaneiro de 2008, publicouse a Orde do 21 de decembro de 2007 pola que se convocan as subvencións que se poderán outorgar no exercicio 2008 ao abeiro do Decreto 48/2006, do 23 de febreiro, que regula o programa de vivenda en aluguer. Nesta orde fixáronse os importes e as partidas orzamentarias para atender as subvencións ao arrendamento e as subvencións para rehabilitación de vivendas e posterior arrendamento.
Á vista da execución orzamentaria realizada nesas partidas xunto coa previsión de gastos que se efectuarán nelas ata finais do exercicio resulta un remanente que cómpre utilizar para outros fins da consellería. Polo tanto procede minorar os créditos previstos para o ano 2008 para atender as subvencións do programa de vivenda en aluguer. A prol da eficiencia administrativa na execución do gasto e en virtude das competencias que teño atribuídas pola Lei 1/1983, do 22 de febreiro, da Xunta e a súa Presidencia,
DISPOÑO:
Artigo único.-Modificación da Orde do 21 de decembro de 2007 pola que se convocan as subvencións que se poderán outorgar no exercicio 2008 ao abeiro do Decreto 48/2006, do 23 de febreiro, que regula o programa de vivenda en aluguer,
Un.-Modifícanse os puntos 3º e 4º do artigo 1 no que se refire á dispoñibilidade económica:
3. O importe máximo das subvencións ao arrendamento que se poderán outorgar dentro do exercicio orzamentario de 2008 será de 3.615.540,89  e dentro do exercicio orzamentario de 2009 será de 3.906.968,46 .
4. O importe máximo das subvencións para a rehabilitación de vivendas e posterior arrendamento que se poderá outorgar dentro do exercicio orzamentario de 2008 será de 940.000 .
Dous.-Modifícase o artigo 3 no que se refire ao importe máximo das subvencións que se poderán outorgar nos procedementos de concesión dos meses de novembro e decembro do ano 2008, que será de 425.320,54  no exercicio orzamentario de 2008 e 2.000.116,64  no exercicio orzamentario de 2009.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de novembro de 2008.
Teresa Táboas Veleiro
Conselleira de Vivenda e Solo
RESOLUCIÓN do 30 de outubro de 2008 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2008.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/11/2008

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións e á situación da tesouraría e movementos por operacións orzamentarias e extraorzamentarias correspondentes ao segundo trimestre de 2008, que figuran como anexo a esta resolución.
Santiago de Compostela, 30 de outubro de 2008.
José Ramón Fernández Antonio
Conselleiro de Economía e Facenda
Ver referencia pdf "23000D004P012.PDF"
ORDE do 14 de novembro de 2008 pola que se autoriza o cambio de denominación do colexio de educación infantil e primaria Francisco Franco de Beariz, na provincia de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/11/2008

Tendo en conta o disposto no artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 14 de novembro de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Ourense.
Concello: Beariz.
Localidade: Beariz (Sta. María).
Código de centro: 32001920.
Denominación: colexio de educación infantil e primaria Francisco Franco.
Nova denominación: colexio de educación infantil e primaria de Beariz.
RESOLUCIÓN do 3 de novembro de 2008, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/11/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2008, que se incorpora como anexo a esta resolución.
Santiago de Compostela, 3 de novembro de 2008.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
Ver referencia pdf "23000D001P007.PDF"
Ver referencia pdf "23000D002P008.PDF"
DECRETO 261/2008, do 13 de novembro, polo que se desafectan do dominio público inmobles procedentes da antiga Cámara Agraria Local de Padrenda.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/11/2008

A Comunidade Autónoma de Galicia é titular, en virtude do disposto na disposición adicional sétima da Lei 11/1995, do 28 de decembro (DOG nº 249, do 30 de decembro) en relación coa disposición adicional segunda da Lei 23/1986, do 24 de decembro (BOE nº 312, do 30 de decembro), de dous inmobles no Concello de Padrenda de natureza demanial.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería do Medio Rural manifestou a innecesariedade destes bens para o cumprimento dos fins determinantes da súa afectación.
Na súa virtude, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día trece de novembro de dous mil oito,
DISPOÑO:
Artigo 1º
Desaféctanse do dominio público os bens descritos a continuación:
1. Parcela situada no lugar de Azoreira, concello de Padrenda, Ourense, de 2.300 m2 de superficie que segundo o rexistro linda por todos os lados con parcela de Rosa Domínguez Domínguez.
Inscrita no Rexistro da Propiedade de Bande como predio nº 5.911, tomo 303, libro 34, folio 183, inscrición 1ª.
Referencia catastral: 32057A066011260000QS.
2. Edificio, alpendre de planta baixa, de 75 m2 de planta, construídos sobre un soar de 182 m2 de superficie, situado no lugar de San Amaro, Crespos, concello de Padrenda, linda segundo rexistro: norte e oeste, Lisardo Cortes, hoxe Ana Belén Domínguez Rodríguez; sur, camiño, hoxe Juan Domínguez Méndez, leste, María Méndez, hoxe camiño.
Inscrita no Rexistro da Propiedade de Bande como predio nº 4.213, tomo 303, libro 34, folio 184, inscrición 2ª.
Artigo 2º
Os inmobles anteriormente descritos adquiren natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, trece de novembro de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Orde do 3 de novembro de 2008 pola que se modifica a Orde do 17 de marzo de 2004 pola que se regulan os ficheiros que conteñen datos de carácter persoal existentes nesta consellería, no Fondo Galego de Garantía Agraria e na Axencia Galega de Desenvolvemento Rural.
CONSELLERÍA DO MEDIO RURAL — I. DISPOSICIÓNS XERAIS — 14/11/2008

Advertidos erros na devandita orde publicada no Diario Oficial de Galicia número 218, do 10 de novembro de 2008, cómpre efectuar a seguinte rectificación:
1º.-O anexo II é o que se reproduce a continuación:
Ver referencia pdf "22200D001P008.PDF"
Ver referencia pdf "22200D002P009.PDF"
2º.-En todos os ficheiros correspondentes á Axencia Galega de Desenvolvemento Rural, no apartado Servizos ou unidades ante os cales se poden exercer os dereitos de acceso, rectificación, cancelación e oposición, existe un erro no seu enderezo, por canto consta: «locais A-F», e debe dicir: «locais A e C».
ORDE do 27 de outubro de 2008 pola que se procede á publicación das subvencións concedidas en virtude da Orde do 20 de decembro de 2007, pola que se establecen as bases que rexen as axudas para adquisición de equipamento e actividades programadas por asociacións xuvenís e entidades prestadoras de servizos á xuventude.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 18/11/2008

En virtude das competencias da Vicepresidencia da Igualdade e do Benestar, atribuídas polo Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar, e de acordo co disposto no artigo 12.3º da Orde do 20 de decembro de 2007, pola que se establecen as bases que rexen as axudas para adquisición de equipamento e actividades programadas por asociacións xuvenís e entidades prestadoras de servizos á xuventude, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 16 de xuño de 2008, por resolución do vicepresidente da Igualdade e do Benestar. A relación de subvencións concedidas atópase no anexo desta orde.
Santiago de Compostela, 27 de outubro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "22400D003P031.PDF"
RESOLUCIÓN do 5 de novembro de 2008 pola que se concede o VI Premio de Xornalismo Científico Galicia Innovación (Diario Oficial de Galicia número 84, do 2 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/11/2008

Por orde da Consellería de Innovación e Industria do 28 de abril de 2008 foi convocado o VI Premio de Xornalismo Científico Galicia Innovación (DOG nº 84, do 2 de maio).
O 23 de outubro de 2008 o xurado procedeu á elección dos traballos gañadores, e tendo en conta a proposta efectuada, esta consellería
RESOLVE:
Primeiro.-Concederlle o primeiro Premio de Xornalismo Científico Galicia Innovación 2008 a Pilar Mera Rico.
Segundo.-Concederlle o segundo Premio de Xornalismo Científico Galicia Innovación 2008 ao equipo composto por: Manuel Vicente García, Marta Vila Taboada e César Martínez Pérez.
Esta resolución pon fin á vía administrativa e os interesados poderán potestativamente recurso de reposición ante o mesmo órgano, no prazo dun mes contado a partir do día seguinte ao da notificación desta resolución ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación desta resolución.
Santiago de Compostela, 5 de novembro de 2008.
P.D. (Orde 31-1-2006)
Emilio Nogueira Moure
Secretario xeral da Consellería de Innovación
e Industria
ORDE do 3 de novembro de 2008 pola que se declara a alleabilidade do campo de fútbol Luis Bodegas de Monforte de Lemos.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/11/2008

A Comunidade Autónoma de Galicia é titular do campo de fútbol Luis Bodegas en Monforte de Lemos en virtude do Real decreto 2434/1982, do 24 de xullo, sobre transferencias de funcións e servizos da Administración do Estado á Comunidade Autónoma de Galicia en materia de cultura.
Unha vez obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.
Declárase a alleabilidade do inmoble que se describe a continuación:
Campo de fútbol Luis Bodegas, sito na estrada de Reboredo, concello de Monforte de Lemos, cunha superficie de doce mil novecentos oitenta metros cadrados. Linda: norte, Emilio Díaz Rodríguez; sur, camiño; leste, estrada de Reboredo e oeste, Manuel Rodríguez e outros. Inscrita no Rexistro da Propiedade de Monforte de Lemos no tomo 497, libro 156, predio 10.671, inscrición 5ª.
Santiago de Compostela, 3 de novembro de 2008.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio
ORDE do 10 de novembro de 2008 pola que se fai pública a ampliación do importe existente para a concesión das axudas previstas no Decreto 106/1994, do 21 de abril, da Xunta de Galicia, e na Orde do 5 de outubro de 1994, do Ministerio de Traballo e Seguridade Social, pola que se regula a concesión de axudas previas á xubilación ordinaria no sistema da Seguridade Social, a persoas traballadoras afectadas por procesos de reestruturación de empresas, convocadas pola Orde do 12 de xuño de 2008.
CONSELLERÍA DE TRABALLO — III. OUTRAS DISPOSICIÓNS — 14/11/2008

A Orde do 12 de xuño de 2008 pola que se ditan, con carácter permanente, normas de procedemento para a xestión das axudas previstas no Decreto 106/1994, do 21 de abril, da Xunta de Galicia, e na Orde do 5 de outubro de 1994, do Ministerio de Traballo e Seguridade Social, pola que se regula a concesión de axudas previas á xubilación ordinaria no sistema da Seguridade Social, a persoas traballadoras afectadas por procesos de reestruturación de empresas, e se convocan estas axudas para o exercicio 2008 (DOG nº 119, do 20 de xuño), recolle, no seu artigo 5º, parágrafo segundo, que o crédito que se estableza inicialmente cada ano poderá ser obxecto de modificacións segundo o establecido no artigo 31.2º da Lei 9/2007 de subvencións de Galicia, coas limitacións que estableza a Conferencia Sectorial de Asuntos Laborais.
Polo anteriormente exposto, unha vez comunicada, polo Ministerio de Traballo e Inmigración, a asignación de fondos definitiva para 2008,
DISPOÑO:
Artigo único.
1. Amplíase o importe total das axudas que se van conceder ao abeiro da Orde do 12 de xuño de 2008 na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2008:
16.04.324A.470.0, código de proxecto 200300554, polo importe de 2.345.245,64 euros.
Unha vez efectuada esta ampliación o importe total destas axudas, para 2008, ascende a 3.309.165,96 euros.
2. Esta modificación non afecta os prazos establecidos na referida Orde do 12 de xuño para a presentación de solicitudes.
Santiago de Compostela, 10 de novembro de 2008.
Ricardo Jacinto Varela Sánchez
Conselleiro de Traballo
RESOLUCIÓN do 6 de novembro de 2008, da Dirección Xeral de Ordenación e Innovación Educativa, pola que se comunican os lugares de publicación das listas provisionais de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas entre o 1 de abril e o 27 de outubro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/2008

Recibíronse solicitudes ao abeiro do punto sétimo, alínea b) da Resolución do 1 de abril de 2005, pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa.
Co obxecto de continuar coa súa tramitación administrativa, a Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e mais nos das súas delegacións provinciais, así como na páxina web desta consellería, as listas provisionais de solicitudes admitidas e excluídas presentadas ao abeiro do punto sétimo, alínea b) da Resolución do 1 de abril de 2005, e recibidas entre o 1 de abril e o 27 de outubro de 2008.
Segundo.-Infórmase que contra estas listas provisionais os interesados poderán presentar reclamacións e achegar os documentos e xustificantes que consideren pertinentes no prazo de dez días hábiles contados a partir do día seguinte ao da publicación deste anuncio no Diario Oficial de Galicia, ante a Dirección Xeral de Ordenación e Innovación Educativa da Consellería de Educación e Ordenación Universitaria, edificio administrativo San Caetano, bloque II, 2º andar, 15781 Santiago de Compostela (A Coruña).
Santiago de Compostela, 6 de novembro de 2008.
María José Pérez Mariño
Directora xeral de Ordenación e Innovación Educativa
RESOLUCIÓN do 12 de novembro de 2008 pola que se modifica a Resolución do 6 de outubro de 2008 (Diario Oficial de Galicia do 15 de outubro) pola que se adxudican as axudas para o fomento da investigación e a innovación empresarial do procedemento IN841A, convocadas pola Orde do 25 de abril de 2008 (Diario Oficial de Galicia número 88, do 8 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/11/2008

Pola orde da Consellería de Innovación e Industria do 25 de abril de 2008 (DOG nº 88, do 8 de maio), convocáronse as axudas para o ano 2008 para o fomento da innovación empresarial no ámbito da Comunidade Autónoma de Galicia. A mencionada convocatoria inclúe a modalidade de axudas denominada IN841A, de subvencións para as plataformas tecnolóxicas. Por Resolución do 6 de outubro de 2008 (DOG do 15 de outubro) adxudicáronse as mencionadas axudas.
Ao producirse un erro na valoración económica do expediente subvencionable IN841A-2008/12, o que supón unha redución no seu importe total financiado, que corresponde á anualidade 2008, esta consellería
RESOLVE:
Primeiro.-Modificar a distribución dos importes considerados subvencionables, da subvención proposta e da intensidade bruta de axudas, para o expediente con código IN841A-2008/12, que se incluían na publicación da devandita Resolución do 6 de outubro de 2008, antes citada, efectuada no DOG nº 200, do 15 de outubro. A distribución económica que figuraba no citado DOG, no anexo A-I de solicitudes concedidas, era a seguinte:
A nova distribución dos importes considerados subvencionables, da subvención proposta e da intensidade bruta de axudas para o expediente con código IN841A-2008/12, queda como se indica a seguir:
Ver referencia pdf "22200D006P028.PDF"
Ver referencia pdf "22200D008P030.PDF"
Segundo.-A Dirección Xeral de Investigación, Desenvolvemento e Innovación adoptará as medidas necesarias para a instrución do correspondente expediente de gasto.
Terceiro.-A inobservancia por parte da citada entidade beneficiaria de calquera das bases establecidas na orde de convocatoria suporá a perda do dereito a percibir a subvención correspondente.
Cuarto.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de novembro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
RESOLUCIÓN do 13 de novembro de 2008 pola que se lle dá publicidade ao acordo do Consello de Dirección do Instituto Galego de Promoción Económica de delegación de facultades no director xeral do instituto.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/11/2008

Tendo en conta o volume de expedientes tramitados anualmente no Igape e o obxectivo establecido de acadar maiores índices de eficiencia na tramitación así como progresar na simplificación administrativa, o Consello de Dirección do Igape, na súa xuntanza do 31 de outubro de 2008, acordou ampliar a delegación de facultades do director xeral para resolver expedientes.
Polo que antecede, e de conformidade coas facultades que teño conferidas,
RESOLVO:
Único.-Publicar a seguinte delegación de facultades no director xeral do Instituto Galego de Promoción Económica, acordada polo seu Consello de Dirección na súa xuntanza do 31 de outubro de 2008:
Delégase no director xeral do Instituto Galego de Promoción Económica (Igape) a competencia para resolver a concesión ou denegación, a modificación e a determinación da existencia ou non de incumprimentos de todos os expedientes tramitados ao abeiro das liñas de subvencións do Igape, incluídas axudas financeiras a xuros e outros gastos bancarios e incluídos aqueles expedientes de axudas que superen os 500.000 euros de subvención, e a concesión de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) cun importe de préstamo de ata 1.250.000 euros.
A competencia para resolver a concesión ou denegación, a modificación e a determinación da existencia ou non de incumprimentos naqueles expedientes relativos a préstamos e avais do Igape; así como as axudas do Convenio con INESGA e as entidades financeiras manterase no Consello de Dirección do instituto, sen prexuízo das delegacións expresas xa existentes ou que poidan acordarse no futuro.
Esta delegación modifica o establecido en calquera outra regulamentación incluídas todas as bases reguladoras das axudas do Instituto Galego de Promoción Económica.
Santiago de Compostela, 13 de novembro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 20 de outubro de 2008 pola que se lles dá publicidade ás axudas concedidas ao abeiro da Orde do 5 de decembro de 2007 pola que se aprobaron as bases reguladoras e a convocatoria pública para a concesión de subvencións para a posta en práctica en Galicia durante os anos 2008 e 2009 de programas experimentais en materia de emprego (Diario Oficial de Galicia número 14, do 14 de xaneiro de 2008), e ao abeiro da Orde do 5 de xuño de 2008 pola que se amplían os créditos e os prazos para a presentación de solicitudes de determinados programas de políticas activas de emprego, ao abeiro do I Plan Integral de Emprego de Galicia (Diario Oficial de Galicia número 113, do 12 de xuño).
CONSELLERÍA DE TRABALLO — III. OUTRAS DISPOSICIÓNS — 14/11/2008

O artigo 11.10º da Orde do 5 de decembro de 2007 dispón que as resolucións de concesión de subvencións serán obxecto de publicación no Diario Oficial de Galicia.
Na súa virtude,
RESOLVO:
Primeiro.-Ordenar a publicación no Diario Oficial de Galicia das subvencións concedidas ao abeiro da Orde do 5 de decembro de 2007 pola que se establecen as bases reguladoras e a convocatoria pública para a concesións de subvencións para a posta en práctica en Galicia durante os anos 2008 e 2009 de programas experimentais en materia de emprego, con cargo ás aplicacións orzamentarias 16.03.322B.481.0 e 16.03.322B.460.0 que se recollen como anexo I a esta resolución.
Segundo.-Ordenar a publicación no Diario Oficial de Galicia das subvencións concedidas ao abeiro da Orde do 5 de xuño de 2008 pola que se amplían os créditos e os prazos para presentación de solicitudes de determinados programas de políticas activas de emprego, con cargo ás aplicacións orzamentarias 16.03.322B.481.0 e 16.03.322B.460.0 que se recollen como anexo II a esta resolución.
Santiago de Compostela, 20 de outubro de 2008.
Pastor Fuenteseca Díaz
Director xeral de Formación e Colocación
Ver referencia pdf "22200D010P031.PDF"
RESOLUCIÓN do 29 de outubro 2008, da Secretaría Xeral de Emigración, pola que se fai pública a concesión de axudas para a realización de actividades culturais con destino aos lugares en que estean radicadas as entidades galegas no exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/11/2008

De acordo co establecido no artigo 10 da Resolución do 2 de abril de 2008, pola que se establecen e regulan as axudas para a realización de actividades culturais con destino aos lugares en que estean radicadas as entidades galegas no exterior, esta secretaría xeral acorda facer pública a relación de candidatos que obtiveron axuda nesta convocatoria e que figuran no anexo I desta resolución.
Estas axudas fináncianse con cargo á aplicación orzamentaria 04.50.312C.226.07 dos orzamentos xerais da Comunidade Autónoma de Galicia para o ano 2008.
Santiago de Compostela, 29 de outubro de 2008
Manuel Luís Rodríguez González
Secretario xeral de Emigración
Ver referencia pdf "22300D004P016.PDF"
Ver referencia pdf "22300D005P018.PDF"
RESOLUCIÓN do 20 de outubro de 2008, da Secretaría Xeral de Emigración, pola que se procede á publicación das subvencións concedidas, en virtude da Resolución do 5 de xuño de 2008, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/11/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 10 da Resolución do 5 de xuño de 2008, da Secretaría Xeral de Emigración, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2008, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes, incluídos os custos indirectos de acordo co artigo 29.9º da Lei de subvencións de Galicia, e os gastos de equipamento que se lles orixinen ás entidades ás cales se lles conceda a subvención para a realización dos programas previstos no artigo 5 da Resolución do 5 de xuño de 2008.
Norma reguladora: Resolución do 5 de xuño de 2008 pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2008 (DOG nº 113, do 12 de xuño e DOG nº 116, do 17 de xuño).
Aplicación orzamentaria: 04.50.312C.481.0 e 04.50.312C.781.0 dos orzamentos xerais da comunidade autónoma para o ano 2008.
Crédito orzamentario: 649.600  na aplicación orzamentaria 04.50.312C.481.0 e 40.000  na aplicación orzamentaria 04.50.312C.781.0
Entidades beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, que figuran no anexo a esta resolución.
Santiago de Compostela, 20 de outubro de 2008.
Manuel Luis Rodríguez González
Secretario xeral de Emigración
Ver referencia pdf "22300D004P016.PDF"
ORDE do 27 de outubro de 2008 pola que se procede á publicación das subvencións concedidas en virtude da Orde do 31 de marzo de 2008, pola que se convocan subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 17/11/2008

En virtude das competencias da Vicepresidencia da Igualdade e do Benestar, atribuídas polo Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e o Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar e de acordo co disposto no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 28 de xullo de 2008, por resolución do vicepresidente da Igualdade e do Benestar. A relación de subvencións concedidas atópase no anexo desta orde.
Santiago de Compostela, 27 de outubro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "22300D002P010.PDF"
RESOLUCIÓN do 7 de agosto de 2008 pola que se lles dá publicidade aos beneficiarios das axudas concedidas para a conservación e a restauración de bens do patrimonio etnográfico de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 12/11/2008

Esta consellería resolveu a publicación da 4ª relación de beneficiarios, que se especifican no anexo, das axudas concedidas no ano 2008, ao abeiro da Orde do 31 de marzo de 2008, da Consellería de Cultura e Deporte, pola que se establecen as bases reguladoras que rexerán axudas destinadas a actividades de fomento para a conservación e a restauración de bens do patrimonio etnográfico de Galicia.
Estas axudas fináncianse con cargo á aplicación orzamentaria 12.03.433A.781.0 da Lei de orzamentos xerais da Comunidade Autónoma de Galicia para o ano 2008.
O que se fai público para xeral coñecemento.
Santiago de Compostela, 7 de agosto de 2008.
Ánxela Bugallo Rodríguez
Conselleira de Cultura e Deporte
Ver referencia pdf "22000D005P014.PDF"
RESOLUCIÓN do 5 de agosto de 2008 pola que se lles dá publicidade aos beneficiarios das axudas concedidas para a conservación e a restauración de bens do patrimonio etnográfico de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 12/11/2008

Esta consellería resolveu a publicación da 3ª relación de beneficiarios, que se especifican no anexo, das axudas concedidas no ano 2008 ao abeiro da Orde do 31 de marzo de 2008, da Consellería de Cultura e Deporte, pola que se establecen as bases reguladoras que rexerán axudas destinadas a actividades de fomento para a conservación e a restauración de bens do patrimonio etnográfico de Galicia.
Estas axudas fináncianse con cargo á aplicación orzamentaria 12.03.433A.781.0 da Lei de orzamentos xerais da Comunidade Autónoma de Galicia para o ano 2008.
O que se fai público para xeral coñecemento.
Santiago de Compostela, 5 de agosto de 2008.
Ánxela Bugallo Rodríguez
Conselleira de Cultura e Deporte
Ver referencia pdf "22000D002P007.PDF"
RESOLUCIÓN do 20 de outubro de 2008 pola que se lles dá publicidade aos convenios de colaboración subscritos polo Intecmar no segundo cuadrimestre do ano 2008.
INSTITUTO TECNOLÓXICO PARA O CONTROL DO MEDIO MARIÑO DE GALICIA — III. OUTRAS DISPOSICIÓNS — 13/11/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), acórdase darlles publicidade aos convenios de colaboración subscritos polo Instituto Tecnolóxico para o Control do Medio Mariño de Galicia nos meses de maio, xuño, xullo e agosto do ano 2008, e que se relacionan no anexo a esta resolución.
Vilagarcía de Arousa, 20 de outubro de 2008.
Xosé Manoel Romarís Pais
Director do Instituto Tecnolóxico para o Control
do Medio Mariño de Galicia
Ver referencia pdf "22100D012P028.PDF"
RESOLUCIÓN do 17 de outubro de 2008, da Dirección Xeral de Desenvolvemento Sostible, pola que se lles dá publicidade ás axudas concedidas ao abeiro da Orde do 24 de abril de 2008 pola que se convoca e se regula o réxime de concesión de axudas ás pequenas e medianas empresas (Pemes) de Galicia para o financiamento de investimentos encamiñados á redución das emisións de gases efecto invernadoiro (Diario Oficial de Galicia número 87, do 7 de maio de 2008).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 13/11/2008

De conformidade co establecido nos artigos 18 da Lei 38/2003, do 17 de novembro, xeral de subvencións, artigo 15 da Lei 9/2007, do 13 de xuño, de subvencións de Galicia, e segundo o artigo 10 da Orde do 24 de abril de 2008, pola que se convoca e se regula o réxime de concesión de axudas, ás pequenas e medianas empresas (Pemes) de Galicia para o financiamento de investimentos encamiñados á redución das emisións de gases efecto invernadoiro, disponse a publicación no Diario Oficial de Galicia da resolución deste procedemento.
Obxecto das axudas: concesión de axudas a Pemes de Galicia en réxime de concorrencia competitiva que fagan investimentos co fin de acadar unha redución de gases efecto invernadoiro.
Norma reguladora: Orde do 24 de abril de 2008 pola que se convoca e regula o réxime de concesión de axudas a Pemes de Galicia para o financiamento de investimentos encamiñados á redución das emisións de gases efecto invernadoiro.
Axudas concedidas:
Ver referencia pdf "22100D012P028.PDF"
Aplicación orzamentaria: 15.03.541D.770.0 dos orzamentos xerais da Comunidade Autónoma de Galicia do ano 2008.
Crédito orzamentario: 500.000 .
Aplicación orzamentaria: 15.03.541D.770.0 dos orzamentos xerais da Comunidade Autónoma de Galicia do ano 2009.
Crédito orzamentario: 500.000 .
Santiago de Compostela, 17 de outubro de 2008.
Emilio Manuel Fernández Suárez
Director xeral de Desenvolvemento Sostible
RESOLUCIÓN do 16 de outubro de 2008, da Dirección Xeral de Calidade e Avaliación Ambiental, pola que se lles dá publicidade ás axudas concedidas ao abeiro da Orde do 18 de abril de 2008, destinadas a entidades locais de Galicia para a mellora da xestión e explotación dos puntos limpos construídos para a xestión de residuos sólidos urbanos.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 13/11/2008

De conformidade co disposto no artigo 15 da Lei 9/2007, de subvencións de Galicia, e no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese mediante esta resolución á publicación do extracto das axudas outorgadas pola Consellería de Medio Ambiente e Desenvolvemento Sostible ao abeiro da Orde do 18 de abril de 2008, destinadas a entidades locais de Galicia para a mellora da xestión e explotación dos puntos limpos construídos para a xestión de residuos sólidos urbanos.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o período comprendido entre o 1 de xaneiro de 2008 ata o 31 de decembro de 2009, o seguinte:
a) Norma reguladora da convocatoria: Orde do 18 de abril de 2008 pola que se convoca para os anos 2008 e 2009 a concesión de axudas destinadas a entidades locais de Galicia para a mellora da xestión e explotación dos puntos limpos construídos para a xestión de residuos sólidos urbanos (DOG nº 82, do 29 de abril).
b) Aplicación orzamentaria: 15.03.541D.460.2.
c) Crédito orzamentario:
-1.000.000 de  con cargo aos orzamentos xerais da Comunidade Autónoma de Galicia para o ano 2008.
-1.000.000 de  con cargo aos orzamentos xerais da Comunidade Autónoma de Galicia para o ano 2009.
d) Finalidade da axuda: contribuír a abaratar os custos de xestión e explotación que teñen que sufragar as entidades locais pola prestación do servizo público de xestión do punto limpo e que soporten, en consecuencia, os custos derivados desas actuacións.
e) Destinatarios: concellos, entidades locais, mancomunidades ou outras agrupacións de municipios legalmente constituídas que cumpran os requisitos fixados pola orde da convocatoria.
f) Entidades beneficiarias e importe das axudas:
Ver referencia pdf "22100D009P026.PDF"
Santiago de Compostela, 16 de outubro de 2008.
Joaquín Lucas Buergo del Río
Director xeral de Calidade e Avaliación Ambiental
ORDE do 31 de outubro de 2008 pola que se modifica a Orde do 31 de xullo de 2008, pola que se establece a oferta de módulos obrigatorios de programas de cualificación profesional inicial en centros públicos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/11/2008

A Lei orgánica 2/2006, do 3 de maio, de educación, establece no seu artigo 30 que lles corresponde ás administracións educativas organizar programas de cualificación profesional inicial destinados ao alumnado maior de dezaseis anos que non obtivese o título de graduado en educación secundaria obrigatoria, co obxectivo de que alcance competencias profesionais propias dunha cualificación de nivel 1 da estrutura actual do Catálogo Nacional de Cualificacións Profesionais, así como para que ese alumnado teña a posibilidade dunha inserción sociolaboral satisfactoria e de que amplíe as súas competencias básicas para proseguir estudos nas diferentes ensinanzas.
O Real decreto 806/2006, do 30 de xuño, polo que se establece o calendario de aplicación da nova ordenación do sistema educativo establecida pola Lei orgánica 2/2006, do 3 de maio, de educación, establece que no ano académico 2008-2009 se implanten os programas de cualificación profesional inicial e se deixen de aplicar os programas de garantía social regulados na Lei orgánica 1/1990, do 3 de outubro, de ordenación xeral do sistema educativo.
Nesta liña, a Orde do 31 de xullo de 2008 establece a oferta de módulos obrigatorios de programas de cualificación profesional inicial en centros públicos de Galicia e prevé que a Consellería de Educación e Ordenación Universitaria determine anualmente a oferta de programas de cualificación profesional inicial na Comunidade Autónoma de Galicia.
En virtude do exposto e de acordo co Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, modificado por el Decreto 192/2008, do 28 de agosto, tendo en conta o informe da Dirección Xeral de Formación Profesional e Ensinanzas Especiais, e de conformidade coa proposta da Dirección Xeral de Ordenación e Innovación Educativa, esta consellería
DISPÓN:
Artigo único.-Modificar parcialmente a Orde do 31 de xullo de 2008 pola que se establece a oferta formativa dos módulos obrigatorios correspondentes ao primeiro curso dos programas de cualificación profesional inicial para o curso 2008-2009, aumentando a oferta nos centros e modalidades que se relacionan no anexo I, e deixando de implantarse os que figuran no anexo II.
Disposicións derradeiras
Primeira.-Autorízase a Dirección Xeral de Formación Profesional e Ensinanzas Especiais, á Dirección Xeral de Ordenación e Innovación Educativa e á Secretaría Xeral para tomar as medidas precisas para a execución desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de outubro de 2008
Laura Sánchez Piñón
Conselleira de Educación e Ordenación Universitaria
Ver referencia pdf "22100D008P024.PDF"
RESOLUCIÓN do 31 de outubro de 2008 pola que se ordena a publicación do acordo do Consello da Xunta de Galicia do 30 de outubro de 2008 polo que se modifica a relación de postos de traballo da Vicepresidencia da Igualdade e do Benestar e da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/11/2008

A aprobación da modificación da relación de postos de traballo da Vicepresidencia da Igualdade e do Benestar e da Consellería de Educación e Ordenación Universitaria xustifícase pola necesidade da apertura de once postos de traballo ao grupo V categoría 2 do IV Convenio colectivo único para o persoal laboral da Xunta de Galicia.
En consecuencia, por proposta da Vicepresidencia da Igualdade e do Benestar e da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día trinta de outubro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Vicepresidencia da Igualdade e do Benestar e da Consellería de Educación e Ordenación Universitaria nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trinta de outubro de dous mil oito, relativo a aprobación da modificación da relación de postos de traballo da Vicepresidencia da Igualdade e do Benestar e da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de outubro de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "22100D003P019.PDF"
RESOLUCIÓN do 31 de outubro de 2008 pola que se ordena a publicación do acordo do Consello da Xunta de Galicia do 30 de outubro de 2008 polo que se modifica a relación de postos de traballo da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/11/2008

A aprobación da modificación da relación de postos de traballo da Consellería de Educación e Ordenación Universitaria xustifícase pola necesidade de adaptala á estrutura orgánica regulada mediante o Decreto 192/2008, do 28 de agosto, polo que se modifica o Decreto 585/2005, do 29 de setembro, publicados nos diarios oficiais de Galicia do 8 de setembro de 2008 e do 29 de decembro de 2005, respectivamente.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día trinta de outubro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Educación e Ordenación Universitaria nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trinta de outubro de dous mil oito, relativo á aprobación da modificación da relación de postos de traballo da Consellería de Educación e Ordenación Universitaria, coa finalidade de cumprir dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de outubro de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "22100D004P020.PDF"
CÓDIGO - DESCRICIÓN DAS TITULACIÓNS ACADÉMICAS
2062	LICENCIADO EN DEREITO
CÓDIGO - DESCRICIÓN DAS FORMACIÓNS ESPECÍFICAS
640	PARA PERSOAL DOUTRA ADMINISTRACIÓN, CURSO DE PER-
FECCIONAMENTO DE GALEGO (R.I.).
CÓDIGO - DESCRICIÓN DOUTRAS ADMINISTRACIÓNS
A11	ADSCRICIÓN INDISTINTA A FUNCIONARIOS DA XUNTA DE GALI-
CIA, ESTADO E CC.AA.
A20(5)	ADSCRICIÓN INDISTINTA A FUNCIONARIOS DA XUNTA DE GALI-
CIA E PERSOAL DOCENTE CON DESTINO NA COMUNIDADE
AUTÓNOMA DE GALICIA.
RESOLUCIÓN do 28 de outubro de 2008 pola que se lles dá publicidade aos beneficiarios das axudas concedidas polo Instituto Galego de Promoción Económica durante o terceiro trimestre de 2008.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 11/11/2008

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4º da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas ao abeiro das bases reguladoras das axudas do Igape no Diario Oficial de Galicia, expresando beneficiario, finalidade, contía e aplicación orzamentaria.
Unha vez producidas desistencias e renuncias entre os proxectos aprobados nos programas de axuda do Igape convocados en réxime de concorrencia competitiva, o Igape publicará as subvencións concedidas aos proxectos que estaban nas listas de espera elaboradas co fin de que, de producirse desistencias ou renuncias entre os proxectos aprobados, puidesen ser propostos para a concesión, por estrita orde de puntuación acadada e ata esgotarse o crédito dispoñible.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
RESOLVO:
Primeiro.-Dar publicidade á relación de beneficiarios das axudas concedidas polo Igape durante o terceiro trimestre de 2008, que figura como anexo I.
Segundo.-Dar publicidade á relación de beneficiarios das axudas concedidas polo Igape aos proxectos que estaban na lista de espera durante o terceiro trimestre de 2008, que figura como anexo II.
Terceiro.-Dar publicidade á relación de beneficiarios das axudas concedidas polo Igape en vía de recurso, que figura como anexo III.
Santiago de Compostela, 28 de outubro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
Ver referencia pdf "21900D014P035.PDF"